CELEX: C2005/193/17
Language: el
Date: 2005-08-06 00:00:00
Title: Υπόθεση C-216/05: Προσφυγή της Επιτροπής των Ευρωπαϊκών Κοινοτήτων κατά της Ιρλανδίας, που ασκήθηκε στις 17 Μαΐου 2005

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/10
            
         Προσφυγή της Επιτροπής των Ευρωπαϊκών Κοινοτήτων κατά της Ιρλανδίας, που ασκήθηκε στις 17 Μαΐου 2005
   (Υπόθεση C-216/05)
   (2005/C 193/17)
   Γλώσσα διαδικασίας: η αγγλική
   Η Επιτροπή των Ευρωπαϊκών Κοινοτήτων, εκπροσωπούμενη από τον Xavier Lewis, avocat, με τόπο επιδόσεων στο Λουξεμβούργο, άσκησε προσφυγή στις 17 Μαΐου 2005 ενώπιον του Δικαστηρίου των Ευρωπαϊκών Κοινοτήτων κατά της Ιρλανδίας.
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιρλανδία, εξαρτώντας την πλήρη και αποτελεσματική συμμετοχή του κοινού σε ορισμένες εκτιμήσεις των επιπτώσεων στο περιβάλλον από την προηγούμενη καταβολή τελών συμμετοχής, παρέβη τις υποχρεώσεις που υπέχει από τα εν άρθρα 6 και 8 της οδηγίας 85/337/ΕΟΚ του Συμβουλίου της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (1), όπως τροποποιήθηκε με την οδηγία 97/11/ΕΟΚ του Συμβουλίου, της 3ης Μαρτίου 1997, περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον (2), παράγραφος 2, και 13, παράγραφος 1, στοιχείο β', της οδηγίας αυτής και την υποχρέωση που υπέχει από τη Συνθήκη·
            
         
               —
            
            
               να καταδικάσει την Ιρλανδία στα δικαστικά έξοδα.
            
         Ισχυρισμοί και κύρια επιχειρήματα:
   H ιρλανδική νομοθεσία περί χωροταξίας, πολεοδομίας και χρήσεων γης προβλέπει ότι οι αρμόδιες για τη χωροταξία αρχές και η επιτροπή ενστάσεων της πολεοδομίας μπορούν να επιβάλλουν τέλη στο κοινό για την υποβολή παρατηρήσεων ή τη διατύπωση γνωμών για την πολεοδομία και για την υποβολή παρατηρήσεων στις ενστάσεις της πολεοδομίας. Η Επιτροπή υποστηρίζει ότι η επιβολή των εν λόγω τελών συμμετοχής συνιστά παράβαση της οδηγίας 85/337/ΕΟΚ, όπως τροποποιήθηκε με την οδηγία 97/11/ΕΟΚ, για τους εξής λόγους:
   
               —
            
            
               καμμία ρητή διάταξη της οδηγίας δεν επιτρέπει την επιβολή των εν λόγω τελών·
            
         
               —
            
            
               τα εν λόγω τέλη αντίκεινται στο πλαίσιο και τον σκοπό της οδηγίας·
            
         
               —
            
            
               από τη διατύπωση του άρθρου 6, παράγραφοι 2 και 3 της οδηγίας δεν επιτρέπεται η ευρεία ερμηνεία που επιδιώκει να προσδώσει η Ιρλανδία, και
            
         
               —
            
            
               η Ιρλανδία παρακωλύει τα δικαιώματα που χορηγεί στο κοινό το άρθρο 6, παράγραφος 2, της οδηγίας.
            
         
      (1)  ΕΕ L 175, 05.07.1985, σ. 40.
   
      (2)  ΕΕ L 73, 14.03.1985, σ. 5.